
Haiducie pe invers. MApN fură de la români ca să dea la britanici 


Au descompus fregata armatei române, ca să facă donații unei firme private din Marea Britanie 


Ministerul Apărării Naţionale a fost prins de Curtea de Conturi după ce a efectuat 
o "donatie” de peste 12 milioane de euro unei societăți engleze. Afacerea nu a 
fost deslușită, în totalitate, de inspectori, însă ea a constat în transferul gratuit a 
două turbine Olympus ale Fregatei F22- Regina Maria către o firmă privată din 
Marea Britanie, fără a se cunoaște scopul donatiei, contrar prevederilor legale. 
Totodată, donaţii de produse militare în valoare de 6 milioane de euro au fost 
înregistrate, eronat, ca vânzări. 


Dintre toate entitățile controlate de Curtea de Conturi, cele mai mari nereguli au fost 
depistate la Ministerul Apărării Naţionale. Printre acestea, cea mai gravă este dispariţia 
din gestiune a două turbine care aparțineau Fregatei F222 - Regina Maria. Inspectorii au 
constatat menținerea eronată în debitul contului contabil 302.0400 - “Piese de schimb” a 
sumei de 61.319.064 lei, reprezentând contravaloarea a două turbine care figurează și în 
Inventarul de complet al Fregatei F222 - Regina Maria, precum și a altor două turbine 
predate din anul 2021 unei societăți engleze, fără a se cunoaște scopul predării, contrar 
prevederilor legale. 


"Au fost constatate deficiente care privesc iesirile si inträrile de piese de schimb din 
Inventarul de complet al Fregatei F221 referitoare la modul de înregistrare în contabilitate 
în ordine cronologică, sistematică și cu documente justificative, a elementelor 
patrimoniale (piese de schimb nave maritime), precum și aspecte care privesc modul de 
efectuare a inventarierii pieselor de schimb din gestiunea entității în concordanţă cu 
înregistrările în Inventarul de complet”, se arată într-un raport de audit la MApN al Curţii 
de Conturi. Instituţia a cerut ministerului clarificarea situaţiei celor 2 turbine Olympus 
predate în Marea Britanie și luarea măsurilor în consecinţă. 


Totodată, verificările au depistat înregistrarea, contrar legii, de către UM 01541, pe seama 
rezultatului reportat, a unor ieșiri de bunuri materiale care fac obiectul valorificării la 
intern și la extern, conform contractelor de vânzare-cumpărare încheiate de către CN 
Romtehnica SA în numele Statului Român cu partenerii interni/externi, precum și a unor 
donaţii efectuate prin CN Romtehnica SA, cu consecinţa subevaluării cheltuielilor raportate 
în situaţiile financiare încheiate pentru anul 2022, în contul de rezultat patrimonial cu 
valoarea de 11.947.513 lei. 


Au “uitat” să vireze banii 


Ca urmare a analizei unui număr de 8 contracte selectate din Situaţia centralizatoare 
privind închirierea unor imobile sau parti din acestea aflate în domeniul public al statului 
și în administrarea Ministerului Apărării Naţionale la data de 31.12.2022, Curtea de 
Conturi a constatat că nu au fost evidenţiate în situaţiile financiare întocmite pentru 
exercițiul financiar încheiat la 31.12.2022 și nici virate sumele datorate bugetului de stat, 
încasate în baza unor contracte de închiriere. 


Astfel, din evidența contabilă a UM 02547, UM 02517, UM 02444 și UM 02468 rezultă că 
aceste entități au virat la bugetul de stat doar un procent de 50% din sumele încasate în 
baza acestor contracte, contrar prevederilor legale. La UM 02517 au fost identificate acte 
adiționale încheiate cu același locatar în care deși se menționează că termenul de 
închiriere se prelungește cu 5 ani, la detalierea efectivă a perioadei de închiriere se 
specifică o perioadă de 6 ani. 


Dezmat la achiziţii 


În patrimoniul și în evidenţa contabilă a UM 02550 au fost găsite, la data de 31.12.2022, 
echipamente/componente/subansamble/elemente în valoare de 123.517.289 lei, 
achiziționate de această entitate în calitate de autoritate contractantă, în folosul unităților 
militare din S.M.F.T., S.M.F.A. și S.M.F.N., nepreluate de către structurile de forte 
beneficiare pentru care s-a derulat achiziția. 


În prezent, bunurile materiale respective sunt în custodie/depozitare la terți (operatori 
economici integratori ai programelor majore de inzestrare/unitäti militare din subordinea 
categoriilor de forte beneficiare sau din subordinea structurilor centrale ale Ministerului 
Apărării Naţionale), constituite în loturi al căror stoc nu a înregistrat mișcări pe perioade 
îndelungate (peste 17 ani). 


Pentru unele dintre aceste bunuri s-a constatat necesitatea efectuării de demersuri pentru 
inițierea și derularea în regim de urgenţă a activităților de întreținere, conservare și 
protejare împotriva deprecierii continue, se mai precizează în raportul Curţii de Conturi. 


